#### FARSKÝ LIST

**19.december 2022 – 8.január 2023, číslo 484**

*Gréckokatolícka cirkev, farnosť Čičava, Čičava 38, 09301*

**Tel.: 0911/711488, o.martinlaban@gmail.com**

***Nasledovať Ducha k inakosti***

*=============================*

*Čo je ľahšie a prirodzenejšie, než nasledovať volanie a hnutia Ducha? A čo vo svojej podstate ťažšie a bolestnejšie, než Mu odporovať?*

*Ale ten prerod, tá zmena - musia ísť omnoho hlbšie, než si na začiatku myslíme. Musíme naozaj zomrieť sebe. Vzdať seba. Úplne. Nielen trochu. Nielen viac. Úplne. A toto sa pre zmenu nedeje ľahko ani rýchlo. Sme naklonení robiť to najprv povrchne, len akési polepšenie sa. Zdráhame sa zomrieť sebe a úplne. Lenže bez toho niet vstania.*

*A tak sme akoby v slepej uličke. Je ťažké umrieť sebe a súčasne je ťažké odporovať Duchu. Nakoniec si musíme vybrať. Viera nasledovania alebo beznádej zotrvania a odporovania. Lebo zachrániť seba znamená opustiť Ducha. A nasledovať Ducha znamená vzdať seba. Lebo cítime, že všetko, úplne všetko má a musí byť inak, iné, nové. Ale to nové je nám zatiaľ ešte naozaj nové a neznáme. Cítime to, ale nevieme vyjadriť, nevieme to ešte žiť, konať, úplne vidieť. Vonkajšia samota. Ústranie. Stačí na čas. Je to niečo, čo môže pomôcť. Veľmi. Analógia hrobu, v ktorej dodýcha starý človek. A nový má čas sa zrodiť. Z modlitby. Z kontemplácie. Z pohrúženia do Neho. Z Ducha. Z ticha. Úplne iný je Boží svet. Úplne iní v ňom žijú ľudia. Úplne iným sa musí stať človek, ktorý doň chce vojsť. Dosť bolo hrania sa. Je čas dospieť - do dieťaťa Božieho! Táto inakosť je v Kristovi, je v Duchu. Človek sa takým stáva, pretože žije skutočne, opravdivo v Bohu, skrze Krista, v Duchu. Vo vzťahu, v jednote. Sám osebe sa človek takým nikdy nestane. Ako inak byť duchovným a žiť duchovné, než v Duchu, než v Bohu? Božský život z Boha pramení a v Bohu je žitý! Vpiť sa do Krista, Boha. Byť v Ňom znamená, že všetko ostatné, svetské – žiadostivosť a závislosť, strach a lož,... - musí zmiznúť a súčasne v Ňom aj mizne a odumiera. V Ňom je v skutku sloboda a preto "kto ostáva v ňom, nehreší, ale chráni ho ten, ktorý sa narodil z Boha, a Zlý sa ho nedotkne" (1Jn 3, 6; 5, 18). Vlastne tak prosté to je: byť a zotrvať v Kristovi. Doslova v Kristovi. V Ňom, vo vnútri Neho. Áno, taký je človek v Kristovi, už nehľadá seba ani nič, iba Krista a s Kristom v Ňom ostáva už iba jedno a to je láska. Nič okrem lásky nedáva zmysel, nič okrem lásky nemá v takom človeku miesto, nič okrem lásky ho už ani nezaujíma, lebo tak to v Bohu je. A naopak, iba láskou a v láske sa dá v Bohu byť a zotrvať. Dobre to hovorí Ján, že "my, čo sme uverili, spoznali sme lásku, akú má Boh k nám. Boh je láska; a kto ostáva v láske, ostáva v Bohu a Boh ostáva v ňom" (1Jn 4, 16).*

*Kto miluje stráca seba. A má odvahu stratiť seba, lebo je ponorený v Milovanom, v Milujúcom, v Bohu.*

***Modlitba je ako tanec***

*===============================*

*Ako spoločné vírenie dvoch. Darovanie sa dvoch. Súznenie dvoch. Je to modlitba, v ktorej platí: "Dávajte a dajú vám: mieru dobrú, natlačenú, natrasenú, vrchovatú vám dajú do lona. Lebo akou mierou budete merať vy, takou sa nameria aj vám" (Lk 6, 38). Ale nie je to obchod. Je to láska. "Milujeme, pretože on prvý miloval nás" (1Jn 4, 19) - ale naozaj milujeme. Milujeme, lebo sme milovaní - a túto lásku prijímame, dokážeme prijať, lebo milujeme.*

*Boh pracuje pre nás, my pracujeme pre Boha. On sa dáva nám, my sa dávame Jemu. Akou mierou On meria nám, takou my meriame Jemu - až do dna, až do krajnosti, tak ako On. Preto Ježiš hovorí: "A Boh neobráni svojich vyvolených, čo k nemu volajú dňom i nocou, a bude k nim nevšímavý? Hovorím vám: Zaraz ich obráni. Ale nájde Syn človeka vieru na zemi, keď príde" (Lk 18, 7-8)? Nájde vieru? Nájde nejakých vyvolených? Synov? Dcéry? Nevestu? Priateľov? Druhov? Niekoho, kto miluje tak, ako je milovaný? Kto slúži Bohu tak, ako je sám Bohom obsluhovaný a obhajovaný? Nájde? Lebo mnohí by chceli Boha iba využiť ako nejakú handru, sluhu, ako nejakého "deus ex machina" - a potom odhodiť až kým zase nebude niečo pre seba potrebovať. Ale to už nie je modlitba! Boh zaraz obháji svojich vyvolených - ktorí si rovnako vyvolili Boha. Obháji a vypočuje a obdaruje synov - pre ktorých je ale sám skutočným Otcom, pre ktorého žijú a ktorému s radostnou vďačnosťou slúžia, plní radosti nad tým, že aj oni môžu niečo dať, nejako poslúžiť Bohu, Otcovi, ktorý im dal všetko a nadto Večný Život a Dedičstvo v Nebi a jeho závdavok, Ducha, na zemi. "Tu prišiel Amalek a pri Rafidim napadol Izrael. Vtedy Mojžiš povedal Jozuemu: "Vyber nám mužov a choď bojovať s Amalekom! Ja budem stáť na končiari vrchu s Božou palicou v ruke."" (Ex 17, 8-9). Modlitba je ako tímová práca. Ako skvelo zohraný tím. Boh hovorí nám, my hovoríme k Bohu. Boh koná, my konáme, každý svoje, každý svoju časť práce, svoju úlohu, svoju časť diela. My konáme to, čo nás žiada Boh - a Boh koná, o čo Ho žiadame my - a spoločne tak konáme jedno spoločné Dielo a v ňom potvrdzujeme, že sme synmi a on náš Otec, spolu jeden Dom, jedna Rodina, jedno Dielo. Ako hovorí Ježiš. Modlitba, to je intímny a hlboký obojstranný vzťah medzi Bohom a Jeho vyvolenými, medzi Otcom a Jeho synmi a dcérami.*

Liturgický program

|  |  |  |  |
| --- | --- | --- | --- |
|  | **Čičava** | **Komárany** | **Merník** |
| **Po****19.12.** | Svätý mučeník Bonifác |
|  | 16.45 spoveď17.30 +Mikuláš (r.Bodnarova) + panychýda |  |
| **Ut****20.12.** | Predprazdenstvo Narodenia nášho Pána, Boha a Spasiteľa Ježiša Krista; svätý hieromučeník Ignác Bohonositeľ |
| 16.45 spoveď17.30 +Jozef, Júlia, Jána (r.Antušova) |   |  |
| **St****21.12.** | Svätá mučenica Juliána |
|  | 18.00 +Júlia, Alžbeta, Michal (r.Lipkošova) + panychýda |  |
| **Št** **22.12.** | Svätá veľkomučenica AnastáziaDeň sv. Šarbela |
| 16.45 spoveď17.30 liturgia18.30 moleben k sv. Šarbelovi a pomazanie olejom |  |  |
| **Pi****23.12.**  | Desiati svätí mučeníci z Kréty | Aliturgický deň |
|   |  | 8.00 Cárske časy |
| **So****24.12.** | *Predvečer Narodenia Pána**Svätá prepodobná mučenica Eugénia* | *Zdržanlivosť od mäsa s pôstom* |
| 8.00 ZBP \*Jozef (r.Tkačova)19.30 Veľké povečerie s lítiou | 21.00 Veľké povečerie s lítiou |  |
| **Ne****25.12.** | **Narodenie nášho Pána, Boha a Spasiteľa Ježiša Krista** | Prikázaný sviatokMyrovanieLiturgia Bazila Veľkého |
| 9.15 \*ZBP Branislav s rodinou (r.Budaiova) | 11.00 \*ZBP Stanislav, Marcela, Boris (r.Lipkošova)  | 7.30 za farnosť  |
| **Po****26.12.** | **Zhromaždenie k Presvätej Bohorodičke** | Prikázaný sviatokDeň pracovného pokoja |
| 9.15 za farnosť | 7.30 \*ZBP Štefan s rodinou (r.Ihnatova) | 11.00 liturgia |
| **Ut****27.12.** | **Svätý apoštol, prvomučeník a archidiakon Štefan**; prepodobný Teodor Popísaný |
| 17.30 +Anna (r.Jendrejova) | 16.00 +Anna (r.Guľakova) |  |
| **St****28.12.** | Svätí 20 000 mučeníci upálení v Nikomédii |
|  |  |  |
| **Št** **29.12.** | Sväté deti, ktoré dal Herodes povraždiť v Betlehéme; prepodobný otec Marcel, igumen |
|  | 8.00 +Andrej, Mária, Štefan, Anna (r.Zajacova) + panychýda |  |
| **Pi****30.12.**  | Svätá mučenica Anýzia; prepodobný Zótik, presbyter |
|   |  |  |
| **So****31.12.** | *Prepodobná matka Melánia Rímska* |
| 23.15 Ďakovný akatist a polnočné požehnanie Najsv. Eucharistiou |  |  |
| **Ne****1.1.** | **Nedeľa pred Osvietením****Obrezanie podľa tela nášho Pána, Boha a Spasiteľa Ježiša Krista**Pamiatka nášho otca svätého Bazila Veľkého, arcibiskupa kapadóckej Cézarey | Prikázaný sviatokZačiatok Nového občianskeho roka |
| 9.15 \*za farnosť | 11.00 \*ZBP Štefan (r.Ihnatova)  | 7.30 liturgia  |
| **Po****2.1.** | Náš svätý otec Silvester, rímsky pápež |
|  | 17.30 +Mikuláš, Mária (r.Fedorova) |  |
| **Ut****3.1.** | Svätý prorok Malachiáš; svätý mučeník Gordios |
|  |  |  |
| **St****4.1.** | Zbor svätých sedemdesiatich apoštolov; náš prepodobný otec Teoktist, igumen sicílskeho Kukuma |
|  |  |  |
| **Št** **5.1.** | Predvečer OsvieteniaSvätí mučeníci Teopempt a Teonas; prepodobná Synkletika | Zdržanlivosť od mäsa s pôstom |
| 20.00 Veľké povečerie s lítiou | 17.00 Veľká večiereň s liturgiou Bazila Veľkého a Veľkým svätením vody |  |
| **Pi****6.1.**  | **Sväté Bohozjavenie nášho Pána, Boha a Spasiteľa Ježiša Krista** | Prikázaný sviatokVoľnicaMyrovanieSvätenie vodySvätenie domov |
|  11.00 \*za farnosť Liturgia s Veľkým svätením vody13.30 Svätenie domov a bytov | 7.30  | 9.00 Liturgia s Veľkým svätením vody |
| **So****7.1.** | *Sobota po Osvietení; Zhromaždenie k svätému a slávnemu Pánovmu prorokovi, predchodcovi a krstiteľovi Jánovi* |
|  |  |  |
| **Ne****8.1.** | **Nedeľa po Osvietení**Náš prepodobný otec Juraj Chozebita; naša prepodobná matka Dominika; prepodobný Emilián Vyznávač |  |
| 9.15 \*za farnosť | 11.00 12.00 Svätenie domov a bytov | 7.3015.00 Svätenie domov a bytov |

***Úmysel modlitby****: za mier na Ukrajine a vo svete.*

*24.12. je prísny pôst, teda zdržanlivosť od mäsa s pôstom. Pôst znamená nejesť, dovolené je najesť sa do sýta raz za deň a dve malé občerstvenia. Do sýta jeme najskôr po 15.00. Zdržanlivosť znamená, že uvedené jedlo nejeme vôbec v daný deň.*

*Od 25.12. do 4.1. je voľnica. 5.1. je prísny pôst, teda zdržanlivosť od mäsa s pôstom.*

*Na posvätenie domu alebo bytu je potrebné sa prihlásiť vopred.*